· หลังจากได้รับดักแด้แล้ว ให้ใช้มือค่อยๆแกะสำลีที่หุ้มดักแด้ออกให้หมดอย่างเบามือ โดยดึงสก็อตเทปด้านข้างออกทั้งสองด้าน ***ห้ามใช้กรรไกรเพราะอาจไปโดนตัวผีเสื้อได้***วิธีดูแลดักแด้ผีเสื้อ

· ให้วางตะกร้าบริเวณที่**ไม่มีมด** อากาศถ่ายเท ถ้าบริเวณนั้นมีมด ให้วางตะกร้าบนถาดใส่น้ำ **ห้ามให้ดักแด้จมน้ำ เพราะจะทำให้ดักแด้เน่าได้
· คอยหมั่นสังเกตช่วงเช้าทุกวันว่าดักแด้เปลี่ยนสีหรือไม่ ถ้าสีดักแด้เข้มขึ้นจากเดิม แสดงว่าผีเสื้อกำลังจะออกจากดักแด้ ระหว่างวันให้คอยดูว่าผีเสื้ออกมาแล้วหรือยัง โดยปกติผีเสื้อกลางวันจะออกจากดักแด้ในช่วงเช้า แต่ก็อาจมีได้ที่ผีเสื้อออกช่วงเย็น 
· หลังจากที่ผีเสื้อออกจากดักแด้ใหม่ๆ เค้าจะอึของเสียออกมา ห้ามจับทันที รอให้เค้าตากปีกให้แห้งก่อนประมาณ 1-2 ชั่วโมง โดยค่อยเอานิ้วแหย่ไปใกล้ๆ ให้ผีเสื้อเกาะได้ค่ะ กระบวนการตากผีกสำคัญมากสำหรับผีเสื้อ เพราะช่วงนี้ปีกเค้าจะเปียก โอกาสที่ปีกจะฉีกขาดง่าย ถ้าปีกขาดงอ กางปีกได้ไม่เต็มที่ เค้าจะบินไม่ได้ ผีเสื้อที่บินไม่ได้โอกาสรอดชีวิตต่ำมากค่ะ
· ** Trip สำหรับถ่ายรูปสวยๆ เอามือทาผลไม้รสหวาน เช่นแตงโม แล้วยื่นให้ผีเสื้อเกาะ เค้าจะไต่ตามมือเองค่ะ ถ่ายรูปเสร็จแล้วปล่อยเค้ากลับสู่ธรรมชาตินะคะ อย่าพยายามเลี้ยงนะคะเพราะเค้าอาจตายได้ค่ะ
· ผีเสื้อกลางวันให้ปล่อยช่วงเวลาสายๆ ประมาณ 10 โมงนะคะ ส่วนผีเสื้อกลางคืนให้ปล่อยช่วงก่อนค่ำค่ะ 
**ขอให้ ทุกคนสนุกกับการเลี้ยงผีเสื้อค่ะ**
ขอบคุณลูกค้าทุกท่านค่ะ / บ้านหนอนผีเสื้อ The Very Hungry Caterpillar House
